stanford-oval/wikipedia huggingface dataset:
יחסי אורוגוואי – ארצות הברית

| יחסי אורוגוואי – ארצות הברית |
| --- | --- |
אורוגוואי: ארצות הברית


אורוגוואי: ארצות הברית
שטח (בקילומטר רבוע)
176,215: 9,833,517
אוכלוסייה
3,386,108: 345,891,750
תמ"ג (במיליוני דולרים)
77,241: 27,360,935
תמ"ג לנפש (בדולרים)
22,811: 79,103
משטר
רפובליקה: רפובליקה נשיאותית פדרלית
שגרירים
קרלוס פיטה: קלי קידרלינג
יחסי אורוגוואי – ארצות הברית הם היחסים הדיפלומטיים שבין הרפובליקה המזרחית של אורוגוואי לבין ארצות הברית של אמריקה.
היסטוריה

החל משנות ה-90 של המאה ה-18 ניסתה אורוגוואי לרקום קשרים עם ארצות הברית על מנת להתמודד עם הנוכחות הבריטית המשמעותית במדינה. ארצות הברית הגיבה בצורה ידידותית.
בשנת 2002 הקימו שתי המדינות ועדה משותפת לענייני סחר והשקעות (JCTI), על מנת לשתף רעיונות בנושאים שונים. עד לחתימה על הסכם אזור הסחר החופשי של אמריקה הוועדה המשותפת לשתי המדינות סיכמה על שישה נושאים שונים: הגנה על קניין רוחני, השקעות, עבודה, סביבה ומסחר. בסוף 2004 חתמו שתי המדינות על הסכם שמיים פתוחים שאושר במאי 2006. בחודש נובמבר 2005 נחתם הסכם השקעה דו-צדדי (BIT) שנכנס לתוקף ב-1 בנובמבר 2006. יותר מ-80 חברות בבעלות אמריקאית פועלות באורוגוואי.
אורוגוואי משתפת פעולה עם ארצות הברית בענייני אכיפת החוק, כגון מאמצים אזוריים למאבק בסחר בסמים ובטרור, והיא גם פעילה מאוד בתחום זכויות האדם.
מאז 1999 ועד תחילת 2003, אזרחי אורוגוואי היו פטורים מחובה לוויזה בעת כניסתם לארצות הברית במסגרת תוכנית פטור מוויזה שהובילו שתי המדינות. פטור זה בוטל ב-16 באפריל 2003.[דרוש מקור]
תחת שלטון טבארה ואסקז, נשיא אורוגוואי מאז 2005, לאורוגוואי יש עמדות שונות מאוד במספר נושאים מאלה של ארצות הברית.[דרוש מקור]
ראו גם

יחסי אורוגוואי–ישראל
יחסי אורוגוואי-הונדורס
יחסי אורוגוואי-גרמניה
יחסי אורוגוואי – הרפובליקה הדומיניקנית

| יחסי אורוגוואי – הרפובליקה הדומיניקנית |
| --- | --- |
אורוגוואי: הרפובליקה הדומיניקנית


אורוגוואי: הרפובליקה הדומיניקנית
שטח (בקילומטר רבוע)
176,215: 48,670
אוכלוסייה
3,386,108: 11,450,910
תמ"ג (במיליוני דולרים)
77,241: 121,444
תמ"ג לנפש (בדולרים)
22,811: 10,606
משטר
רפובליקה: רפובליקה נשיאותית

יחסי אורוגוואי–הרפובליקה הדומיניקנית הם היחסים הדיפלומטיים הרשמיים שבין הרפובליקה האוריינטלית של אורוגוואי לבין הרפובליקה הדומיניקנית.
היסטורית, שתי המדינות היוו חלק בלתי נפרד מן האימפריה הספרדית עד לתחילת המאה התשע עשרה. שתי המדינות הן חברות בקבוצת ריו, באיחוד הלטיני, באיחוד האקדמיות לשפה הספרדית, בארגון מדינות אמריקה, בארגון המדינות האיברו-אמריקאיות, בקהילה של אמריקה הלטינית והמדינות הקריביות, וב-G77.
אורוגוואי היא פרטנרית מסחר חשובה לרפובליקה הדומיניקנית והסחר ביניהן עולה.
נציגויות דיפלומטיות

אורוגוואי מיוצגת ברפובליקה הדומיניקנית בדרג השגרירות באמצעות שגרירות שהיא מחזיקה בסנטו דומינגו, בירת המדינה.
הרפובליקה הדומיניקנית מיוצגת באורוגוואי בדרג השגרירות באמצעות שגרירות שהיא מחזיקה במונטווידאו, בירת המדינה.
יותר טוב משוקולד

| --- | --- |

 בימוי:  אן ווילר 
 הופק בידי:  פגי תומפסון  שרון מקגוון
 תסריט:  פגי תומפסון 
 שחקנים ראשיים:  וונדי קראוסון   קארין דוויר   כריסטינה קוקס
 מדינה:  קנדה 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  14 בפברואר 1999
 משך הקרנה:  102 דק' 
 שפת הסרט:  אנגלית 
 סוגה:  קומדיה רומנטית, סרט להט"בי 
 הכנסות:  $2,015,406
 הכנסות באתר מוג'ו:   betterthanchocolate
 דף הסרט ב־IMDb
 
יותר טוב משוקולד (באנגלית: Better Than Chocolate) הוא סרט קולנוע קנדי מסוג קומדיה רומנטית משנת 1999.
שמו של הסרט שאול מהשיר "Ice Cream" (גלידה) של הזמרת הקנדית שרה מקלכלן.
עלילה

מגי וקים, שתי בחורות מאוהבות שהכירו זה עתה, מחליטות לעבור לגור יחדיו. אלא שאמא של מגי מתגרשת ומחליטה לעבור לגור יחד עם הבנות מבלי שהיא יודעת על סוג הקשר בין השתיים. מגי מרגישה שהיא חייבת לשמור על מערכת היחסים שלה בסוד.
בנוסף להתמודדות עם משפחתה, מגי עובדת בחנות ספרים בשם "ספרי העשירון" (Ten Percent Books) המתמחה בספרות להט"בית הסובלת מצנזורה. משלוח גדול של ספרים שהוזמן על ידי בעלת החנות עוכב, והספרים שבחנות נמצאים בסכנת החרמה.
פרסים

הסרט זכה במספר פרסים בפסטיבלים שונים בעולם וזכה להיות מדורג במקום ה-31 ברשימת 200 הסרטים העצמאיים הטובים ביותר של ההוליווד ריפורטר בשנת 1999. הסרט היה מועמד לפרסי הליגה ההומו-לסבית נגד השמצה וכן זכה בפסטיבל הסרטים הגאה בטורונטו.
שחקנים

קארין דוויר - מגי.
כריסטינה קוקס - קים.
וונדי קרואסון - לילה.
אן-מרי מקדונלד - פרנסיס.
הערות שוליים

↑  Toronto Inside Out Lesbian and Gay Film and Video Festival
יותר טוב כלום

יותר טוב כלום הוא סינגל שהוקלט על ידי הזמר הישראלי עברי לידר. הוא יצא לאור בהוצאת חברת התקליטים הליקון, ביוני 1999, ונכלל באלבום האולפן השני של הזמר, יותר טוב כלום מכמעט, כרצועה הראשונה. את מילות השיר חיבר לידר, לצד יועד נבו שגם הפיק את השיר. בשנת 2006 השיר נכלל באלבום ההופעה של לידר, Live CD.
הצלחה מסחרית

השיר נכנס למצעד הסינגלים השבועי של רשת ג' ב-18 ביולי 1999, במקום השישי. "יותר טוב כלום" הגיע לשיאו במצעד ב-15 באוגוסט אותה השנה, כשדורג במקום השני. הוא שהה בעשרים השירים הפותחים של המצעד 14 שבועות רצופים. כמו כן, הוא ניצב במקום ה-36 במצעד השירים לשנת ה'תשנ"ט.
מיקומי שיא

|   ‏‏‏  מצעדים ודירוגים (1999)> מדינה |   ‏‏‏  מצעדים ודירוגים (1999)> מצעד |   ‏‏‏  מצעדים ודירוגים (1999)> מיקום שיא |   ‏‏‏  מצעדים ודירוגים (1999)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 2 |  |
|   ‏‏‏  מצעדי סוף שנה (1999)> מדינה |   ‏‏‏  מצעדי סוף שנה (1999)> מצעד |   ‏‏‏  מצעדי סוף שנה (1999)> מיקום שיא |   ‏‏‏  מצעדי סוף שנה (1999)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 36 |  |
היסטוריית יציאות לאור

| אזור | תאריך יציאה | פורמט | חברת תקליטים |
| --- | --- | --- | --- |
| עולם | יוני 1999 | דיסק | הליקון |
הערות שוליים

↑  Yoter Tov Klum - יותר טוב כלום, Genius
| עברי לידר |
| --- | --- | --- |
| אלבומים | מלטף ומשקר • יותר טוב כלום מכמעט • האנשים החדשים • זה לא אותו דבר • בקצב אחיד בתנועות של הגוף • מישהו פעם • האהבה הזאת שלנו • עברי לידר עופר מאירי |  |
| אלבומי הופעה | Live CD‏ • Live DVD‏ • עברי לידר ותזמורת המהפכה בהופעה חיה • קיסריה Live |  |
| מיני-אלבומים | FIGHT!‎ • ניו יורק בשמש |  |
| ערכים קשורים | TYP • יועד נבו • הליקון |  |
| עברי לידר - שירים |
| --- | --- | --- |
| מלטף ומשקר | "לאונרדו" • "תמיד אהבה" • "אף אחד משנינו" |  |
| יותר טוב כלום מכמעט | "הכוס הכחולה" • "בחולצת פסים" • "יותר טוב כלום" |  |
| האנשים החדשים | "בתי קפה" • "על קו המים" • "האנשים החדשים" • "איש יקר" |  |
| זה לא אותו דבר | "זכיתי לאהוב" • "ניסים" • "להבין את המים" • "זה לא אותו דבר" |  |
| בקצב אחיד בתנועות של הגוף | "רק תבקש" • "מתעורר" • "הדרכים הארוכות" • "אלוף העולם" • "ביחד מפחד" |  |
| מישהו פעם | "מישהו פעם" • "מזל טוב ישראל" • "תרמיל" • "לרגע קטן" • "אסתר אוכלת פחמימה" |  |
| האהבה הזאת שלנו | "הייתי כאן" • "הכול בוער" • "האהבה הזאת שלנו" • "מקום ליותר" • "ילדות והעיר הגדולה" |  |
| שירים אחרים | "סינדרלה רוקפלה" • "מוגזם" • "נסיכה שלי" • "הנשף" • "מהכפר אל הכיכר" • "לרקוד עם דמעות בעיניים" • "תזכור הכל" • "המזרח התיכון" • "הרגע הריק" • "השמיים נעולים" • "שמח" ‏•‏‏ "חלומות שנמחקים" |  |
יחסי אורוגוואי – דרום אפריקה

| יחסי אורוגוואי – דרום אפריקה |
| --- | --- |
אורוגוואי: דרום אפריקה


אורוגוואי: דרום אפריקה
שטח (בקילומטר רבוע)
176,215: 1,219,090
אוכלוסייה
3,386,108: 64,192,939
תמ"ג (במיליוני דולרים)
77,241: 377,782
תמ"ג לנפש (בדולרים)
22,811: 5,885

יחסי אורוגוואי–דרום אפריקה הם יחסי החוץ בין אורוגוואי לרפובליקה של דרום אפריקה.
סקירה כללית

סחר בין שתי המדינות הוא חשוב מאוד, כאשר אורוגוואי מוכרת סחורות ומוצרים תעשייתיים. יש לשכת מסחר אורוגוואי-אפריקאית, המכסה סחר בין אורוגוואי למדינות אפריקה שונות. שתי המדינות חברות מלאות בקבוצת קיירנס וב-G77.
נציגויות דיפלומטיות

דרום אפריקה מחזיקה באורוגוואי שגרירות במונטווידאו.
אורוגוואי מחזיקה בדרום אפריקה שגרירות בפרטוריה וקונסוליה בדרבן.
יד סולדת בו

משקה שהיד סולדת בו
יד סולדת בו (בלשון הירושלמי יד שולטת) הוא מונח הלכתי המייצג מידת חום שממנו נרתעת היד. מונח זה קובע הלכות העוסקות בבישול (כמו בישול בשבת, בישול בשר בחלב ובישולי גויים).
מקור השם

הראבי"ה פרש שמקור השם "סולדת" הוא מלשון הכתוב: "ואסלדה בחילה", כלומר שנבעת מחמת החום, ומושך את ידו לאחור מדאגה שלא תיכווה. וכתב בספר יד יהודה שאינו נכווה מיד מהחום אלא לאחר שנשאר בו זמן מה, ולכך מיד לאחר שנותן בו את ידו מושכה לאחור כדי שלא תיכווה אם יחזיקנה זמן מה.
הגדרתו ודרגתו

בגמרא מבואר שדרגת החום של יד סולדת בו היא ”כל שכריסו (=בטנו) של תינוק בן יומו נכווית ממנו”. ביאר הריטב"א, שלפי שקשה לשער אותו ביד, שיש אדם שידו סולדת ברתיחה מועטת, ויש שאינה סולדת אלא ברתיחה רבה, לפיכך שיערו בכריסו של תינוק.
יש שכתבו שבחום שכריסו של תינוק נכווית ממנו, גם יד של כל אדם בינוני נכוית. ויש שכתבו ששיעור חום של יד סולדת הוא כשהיד חוזרת לאחוריה מחמת רוב חומה, ולא אמרו שיעור כריסו של תינוק, אלא לעניין אחר.
להלכה, יש שכתבו שאין אנו בקיאים בשיעור יד סולדת, ולכן יש להיזהר ולהחמיר בדבר עד שיעור שיצא הספק מלבו.
אולם, יש שכתבו שכאשר ניתן לאכול את המאכל, או לשתות משקה בבת אחת - אין הוא בחום של יד סולדת.
הגדרתו ודרגתו > שיעורו במידות זמנינו

לפי מידות זמנינו (במעלות צלזיוס) נתנו אחרונים כמה שיעורים בקביעת יד סולדת לחומרה:
לדעת הרב שלמה זלמן אוירבך  חום שמגיע לכארבעים ושש מעלות נחשב חום שהיד סולדת בו. הרב אוירבך הסתמך על הגמרא האומרת שבית השחיטה צונן, נמצא שעד טמפרטורה זו אין ספק שאין זה חום שהיד סולדת בו, על פי מדידות שערך מצא שחום אותו מקום בשעת השחיטה אינו עולה על ארבעים ושש מעלות.
דעתו של הרב אברהם ישעיהו קרליץ ה'חזון איש', שמידת חום שיד סולדת בו היא 40 מעלות.
פרופ' זאב לב כתב בשמו של הרב פרנק, שעד 52 או 54 מעלות אין זה חום שהיד סולדת בו. ובשמו של רבי אהרן קוטלר כתב שעד 51.7 מעלות אין זה חום שהיד סולדת בו.
לעצם הגדרת סלידת היד, הביא פרופ' לב שתי אפשרויות: האחת, היד נרתעת מיד לאחוריה. דבר זה מתרחש בחום הקרוב ל-60 מעלות. השנייה, אפשר להחזיק את היד בתוך המים למשך שניות בודדות, אבל כעבור 5–10 שניות היד נרתעת לאחוריה. דבר זה מתרחש בחום הקרוב ל-50 מעלות.
בישול בשבת

על פי ההלכה אסור לבשל בשבת דבר שלא התבשל כולו קודם השבת (בהגדרה ההלכתית: "שלא נתבשל כל צורכו"). איסור זה חל כאשר מחממים מאכל בחום שהיד סולדת בו בלבד, שיעור חום זה נקבע לפי השיעורים שלעיל.
מאידך, לפי רוב הראשונים וכך נהגו רוב עדות ישראל יש איסור לבשל תבשיל לח שנתבשל קודם השבת ונצטנן במהלך השבת. לפי השולחן ערוך, איסור זה אינו חל כאשר התבשיל חם בדרגת חום שהיד סולדת בו, במקרה זה חוששים לחומרא ששיעור חום שהיד סולדת בו הוא כ-80 מעלות. ואולם הרמ"א הקל בדין זה אם התבשיל 'לא נצטנן לגמרי'.
הערות שוליים

↑  כך גרס רבינו חננאל (שבת מ ע"ב) בתלמוד ירושלמי, מסכת מעשרות,  פרק א', הלכה ד'
↑  חלק א שבת סימן רב עמוד 285
↑  איוב פרק ו פס' י
↑  יורה דעה סימן קה בפירושו הארוך ס"ק ט
↑  תלמוד בבלי, מסכת שבת, דף מ', עמוד ב'
↑  פרי מגדים, משבצות זהב, יו"ד סוף סימן סח
↑  איסור והיתר כלל לד אות כ
↑  המאירי שבת מ ע"ב
↑  בן איש חי שנה ב' פרשת בא אות ה; שו"ת מהרש"ם.
↑  בקובץ נועם כרך ז
↑  בבלי חולין ח ע"ב
↑  המעין יג, ג עמ' 41–46
↑  להוציא שיטת הרמב"ם (הלכות שבת ט, ג; וראה שולחן ערוך אורח חיים סימן שיח הלכה טו) ובני תימן שנהגו כשיטתו
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
יחסי אורוגוואי – אנטיגואה וברבודה

| יחסי אורוגוואי – אנטיגואה וברבודה |
| --- | --- |
אורוגוואי: אנטיגואה וברבודה


אורוגוואי: אנטיגואה וברבודה
שטח (בקילומטר רבוע)
176,215: 442.60
אוכלוסייה
3,386,108: 93,882
תמ"ג (במיליוני דולרים)
77,241: 2,033
תמ"ג לנפש (בדולרים)
22,811: 21,656
משטר
רפובליקה: דמוקרטיה פרלמנטרית

יחסי אורוגוואי–אנטיגואה וברבודה הם היחסים הבילטרליים בין הרפובליקה המזרחית של אורוגוואי לבין אנטיגואה וברבודה.
יחסים כלכליים

בשנת 2016, שווי הסחורה שיוצאה מאורוגוואי לאנטיגואה וברבודה הגיעה לסך 137 אלף דולר אמריקאי והיא כללה בעיקר בשר בקר קפוא, חלב, אוניות נוסעים ועוד. באותה שנה, אנטיגואה וברבודה לא ייצאה לאורוגוואי אף סחורה.
בשנת 2013, שווי הסחורה שיוצאה מאורוגוואי לאנטיגואה הגיעה לסך 23 אלף דולר אמריקאי והיא כללה אורז וסוכר. באותה שנה, שווי הסחורה שיוצאה מאנטיגואה וברבודה לאורוגוואי הגיעה לסך 14.3 אלף דולר אמריקאי והיא כללה בעיקר ציורים, בגדים משומשים, כלי חרסינה ועוד.
ייצוג

אנטיגואה וברבודה אינה מיוצגת באורוגוואי, הן בדרג השגרירות והן בדרג הקונסולרי.
אורוגוואי אינה מיוצגת באנטיגואה וברבודה, הן בדרג השגרירות והן בדרג הקונסולרי.
יותר חזק מה?

"יותר חזק מה?" הוא שיר שהוקלט על ידי הזמרת הישראלית אגם בוחבוט. השיר יצא לאור בתור סינגל ב-28 באוגוסט 2022 על ידי חברת התקליטים Y.V פרודקשנס. הוא נכתב על ידי המוזיקאי הישראלי רון ביטון והופק על ידי ינון יהל.
רקע

ב-28 באוגוסט וללא הודעה מוקדמת העלתה בוחבוט את השיר "יותר חזק מה?" לערוץ היוטיוב שלה אשר ספג ביקורת רחבה. יום לפני כן פרסמה הצצה לשיר באינסטגרם יחד עם התיאור: "יותר חזק מה, מחר..". באותו יום פרסמה בוחבוט פוסט באינסטגרם בו הסבירה את הרקע לפרסום השיר:
לפני חודשיים שמנו לב שרץ טרנד בטיקטוק על משפט שאני אומרת קבוע בכל ההופעות שלי. בהתחלה זה היה נחמד ומצחיק והתלהבנו מזה כולנו, אבל פתאום זה הלך ונהיה משהו שכבר אי אפשר להתעלם ממנו. פתאום מכל הופעה שלי צץ סרטון עם המשפט הזה, ואז אתם כבר התחלתם לשיר אותו במקומי, ואם לא הייתי אומרת לכם 'יותר חזק מה?' – זה כאילו לא שרתי את הלהיט הכי גדול שלי. אז הלכנו לאולפן, אני, רון ביטון, ינון יהל וסתיו בגר, ויצרנו את השיר הזה בארבע שעות ממש לפני חמישה ימים. עכשיו זה אצלכם וזה לגמרי לגמרי שלכם ובזכותכם. אני כבר לא יכולה לחכות להופעות, להגיד לכם לשיר אותו יותר חזק מה???!!
השיר נכתב על ידי המוזיקאי הישראלי רון ביטון, הולחן על ידו יחד עם ינון יהל והופק על ידי יהל. פזמון השיר, ”יותר חזק מה?” נכתב בהשראת הטרנד הוויראלי אשר צבר 6 מיליון צפיות במטרה לצבור רייטינג.
תוכן השיר והווידאו קליפ

בשיר פונה אישה לגבר בטענה "אתה חלש", תוך הבאת דוגמאות לחולשתו (למשל: "אתה לא בכושר / מסמס לי בבוקר / שולח פרחים יא מוזר". בפזמון החוזר מביעה הדוברת את משאלתה: "אני צריכה גבר / יותר חזק, מה?"
הווידאו קליפ מציג את מילות השיר ומעוצב בסמלים צבעוניים על רקע ורוד. את המילים "יותר חזק, מה?" שרה הזמרת תוך כדי גניחה. בקליפ שולבו קטעים מהופעות קודמות של בוחבוט ונכון לספטמבר 2022 צבר מעל למיליון צפיות.
ביקורת

עם יציאת השיר הוא ספג תגובות רבות ברשתות החברתיות מגולשים אשר ראו בו כשיר מיני מידי אשר הפזמון בו מרמז על גניחות ויחסי מין וטענו כי בוחבוט תורמת ל"תרבות האונס" ומקלקלת את הנוער הישראלי.
חשבון האינסטגרם של דמות הרשת, הפשוטע, פרסמה פוסט ארוך באינסטגרם מטרה להגן על אגם בוחבוט ובין השאר כתבה:
..בגלל שאגם מלכת ההומור העצמי, היא ניכסה את הבדיחה והוציאה שיר בשם 'יותר חזק מה', שצוחק בדיוק על זה ש'יותר חזק מה' נשמע כמו משהו שאומרים..
הפשוטע גם השוותה את מילות השיר לשירים לועזיים אחרים וטענה כי המבקרים הם צבועים.
מלבד הרמיזה המינית בפזמון, רבים ביקרו את משמעות המילים של בוחבוט אשר מתארים את תשוקתה בגבר רעיל ואף מתעלל.
הערות שוליים

↑  Agam Buhbut | אגם בוחבוט on Instagram: "יותר חזק מה?! מחר🫣", באתר Instagram (באנגלית)
↑  פוסט של אגם בוחבוט, באתר אינסטגרם, ‏28 באוגוסט 2022
1 2  ערן סויסה, סערה סביב השיר החדש של אגם בוחבוט: "מלא ברמיזות מיניות", באתר ישראל היום, 28 באוגוסט 2022
↑  "יותר חזק מה": אגם בוחבוט משחררת סינגל חדש בהפתעה - ישראלה, באתר ישראלה, ‏ביולי 2022
↑  משה אבוטבול, הומור עצמי: אגם בוחבוט משחררת את "יותר חזק מה?", באתר פרוגי, ‏ביולי 2022
↑   (Prod by Yinon Yahel) אגם בוחבוט - יותר חזק מה, סרטון בערוץ "אגם בוחבוט - הערוץ הרשמי", באתר יוטיוב (אורך: 02:24)
1 2  הפשוטע יוצאת להגנת אגם בוחבוט: "יאללה מתחסדים דוט קום, תתקדמו", באתר "את", 28 באוגוסט 2022
↑  ״יותר חזק, מה?״ השיר החדש של אגם בוחבוט מעורר מחלוקת העוקבים מאשימים אותה בפרובקטיביות יתר מה דעתכם? | By גיא פינס | Facebook, באתר www.facebook.com
↑  מערכת תרבות ובידור, "יותר חזק מה?" אגם בוחבוט מסעירה את הרשת, באתר חדשות 13, 28 באוגוסט 2022
↑   הדס בשן, דבר אחד בטוח: ביונסה, בניגוד לאגם בוחבוט, לא היתה מוציאה את "יותר חזק מה", באתר הארץ, 5 בספטמבר 2022
↑  Watch, www.facebook.com
↑  פוסט של הפשוטע, באתר אינסטגרם, ‏28 באוגוסט 2022
↑  נדב מנוחין‏, יותר חזק? הפרובוקציה של אגם בוחבוט בעיקר משעממת, באתר וואלה, 2 בספטמבר 2022
↑  אופיר סגרסקי, יותר חזק מה: הסערה סביב שירה החדש של אגם בוחבוט, באתר Sheee, ‏1 ביולי 2022
| אגם בוחבוט |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | אין קונספט |  |
| מיני אלבומים | Sold Out בלב • איפי ללב שבור |  |
| סינגלים | "כמו בריו" • "ארטיק מסטיק" • "אצל הדודה והדוד" • "לוקה" • "בננות" • "לימונדה" • "סופות" • "יהלום" • "כל העולם" • "מגבות" • "באתי להציל אותך" • "בשורות טובות" • "יותר חזק מה" • "קופידון" • "איפה אתה" • "לא שומעת" • "אהובי" • "נאדי באדי" • "אתה" |  |
| השתתפות בסינגלים | "דובשנייה" • "מנגלים" |  |
| שירים אחרים | "טרנטולה" |  |
| פילמוגרפיה | בית ספר למוסיקה • הבנים והבנות • תברחו • כפולה |  |
יחסי אורוגוואי – סן מרינו

| יחסי אורוגוואי – סן מרינו |
| --- | --- |
אורוגוואי: סן מרינו


אורוגוואי: סן מרינו
שטח (בקילומטר רבוע)
176,215: 61
אוכלוסייה
3,386,108: 33,579
תמ"ג (במיליוני דולרים)
77,241: 1,855
תמ"ג לנפש (בדולרים)
22,811: 55,254
משטר
רפובליקה

יחסי אורוגוואי–סן מרינו הם היחסים הדיפלומטיים בין רפובליקה המזרחית של אורוגוואי לרפובליקה השלווה של סן מרינו. שתי המדינות חברות באו"ם.
סקירה כללית

שתי המדינות כוננו יחסים דיפלומטיים ב-22 בספטמבר 1999. שתי המדינות משתפות פעולה בארגונים בינלאומיים, ובכלל זה באו"ם.
נציגויות דיפלומטיות

סן מרינו מחזיקה באורוגוואי קונסוליית כבוד במונטווידאו.
אורוגוואי מיוצגת בסן מרינו באמצעות שגרירותה ברומא, איטליה.
יחסי אורוגוואי – ניו זילנד

| יחסי אורוגוואי – ניו זילנד |
| --- | --- |
אורוגוואי: ניו זילנד


אורוגוואי: ניו זילנד
שטח (בקילומטר רבוע)
176,215: 268,838
אוכלוסייה
3,386,108: 5,223,485
תמ"ג (במיליוני דולרים)
77,241: 253,466
תמ"ג לנפש (בדולרים)
22,811: 48,524
משטר
רפובליקה: מונרכיה חוקתית

יחסי אורוגוואי–ניו זילנד הם היחסים הדיפלומטיים הרשמיים שבין הרפובליקה האוריינטלית של אורוגוואי לבין ניו זילנד.
סקירה כללית

בנובמבר 2001, ראש ממשלת ניו זילנד, הלן קלארק, ערכה את הביקור הראשון באורוגוואי על ידי ראש ממשלת ניו זילנד. בנובמבר 2007 נשיא אורוגוואי, טאבארה ואסקס, ערך את הביקור הראשון אי פעם של ראש מדינה מאורוגוואי בניו זילנד.
שתי המדינות הן חברות מלאות של קבוצת קיירנס ושל האמנה לשימור משאבי חיים ימיים באנטארקטיקה.
אורוגוואי וניו זילנד היו חברות מייסדות ב-GRA בעת הקמתה בשנת 2009.
באוקטובר 2020 שר החקלאות דמיאן אוקונור ושר החקלאות והדיג באורוגוואי, קרלוס מריה אוריארטה, בירכו על השקת פרויקט בן שלוש שנים שיעמוד בבסיס גידול בעלי חיים באורוגוואי, ארגנטינה וקוסטה ריקה.
נציגויות דיפלומטיות

אורוגוואי מיוצגת בניו זילנד באמצעות שגרירותה בקנברה, אוסטרליה, ובנוסף מחזיקה קונסוליות כבוד בכרייסטצ'רץ' ואוקלנד.
ניו זילנד מיוצגת באורוגוואי באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד במונטווידאו.
יחסי ארגנטינה – קוריאה הדרומית

| יחסי ארגנטינה – קוריאה הדרומית |
| --- | --- |
ארגנטינה: קוריאה הדרומית


ארגנטינה: קוריאה הדרומית
שטח (בקילומטר רבוע)
2,780,400: 99,720
אוכלוסייה
45,735,233: 51,704,841
תמ"ג (במיליוני דולרים)
640,591: 1,712,793
תמ"ג לנפש (בדולרים)
14,007: 33,126
משטר
דמוקרטיה נשיאותית: רפובליקה נשיאותית חוקתית

יחסי ארגנטינה–קוריאה הדרומית הם יחסי החוץ בין ארגנטינה לקוריאה הדרומית. יחסים דיפלומטיים בין שתי המדינות כוננו ב-15 בפברואר 1962. ארגנטינה מחזיקה בקוריאה הדרומית שגרירות בסיאול ואילו קוריאה הדרומית מחזיקה בארגנטינה שגרירות בבואנוס איירס.
יחסים כלכליים

בשנת 2016 נאמד הסחר הבילטרלי בין ארגנטינה לדרום קוריאה בשווי 1.746 מיליארד דולר. היצוא הארגנטינאי לדרום קוריאה הסתכם ב-860.26 מיליון דולר והיצוא הדרום קוריאני לארגנטינה הסתכם ב-885.61 מיליון דולר.
יושי (נציבות עירונית)

| --- | --- |

מראה העיר
 מדינה:  הרפובליקה העממית של סין הרפובליקה העממית של סין
 מחוז:  יונאן
 שטח:  14,942 קמ"ר
  ‑ הנקודה הגבוהה:  3,137 מטרים
 אוכלוסייה:  ‏
  ‑ בנציבות העירונית:  2,249,502 (2020)
  ‑ במטרופולין:  842,033 (2020)
  ‑ צפיפות:  150.6 נפש לקמ"ר (2020)
 קואורדינטות:  24°20′49″N 102°31′37″E﻿ / ﻿24.347°N 102.527°E﻿ / 24.347; 102.527
 אזור זמן:  UTC +8
 http://www.yuxi.gov.cn
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןיושי(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןיושי(למפת יונאן רגילה) קונמינג סצ'ואן צ'ו. גוויג'ואו גואנגשי וייטנאם לאוס מיאנמר טיבטיושי(למפת יונאן מוגדלת) קונמינג סצ'ואן צ'ו. גוויג'ואו גואנגשי וייטנאם לאוס מיאנמר טיבטיושי    מיקומה של יושי במחוז יונאן tabBackground:;tabBorder:#aaa;defaultTab:0;
פלך שִׂינְגְמֶנְג, בנפת טונְגְהָאי הוא הפלך האתני המונגולי היחיד ביונאן
יוּשִׂי (בסינית: 玉溪; בפין-יין: Yùxī) היא נציבות עירונית במחוז יונאן שבדרום-מערב הרפובליקה העממית של סין. ע"פ מפקד האוכלוסין משנת 2020 אוכלוסיית הנציבות העירונית מנתה 2,249,502 תושבים, מתוכם 842,033 בשטח האורבני. המרכז המנהלי של הנציבות שוכן במועצה חונְגְטָה (红塔区; פין-יין: Hóngtǎ Qū).
גאוגרפיה

יושי משתרעת על פני 14,942 קמ"ר במרכז מחוז יונאן, בין קווי הרוחב 23°19′-24°53′ צפון לקווי האורך 101°16′-103°9′ מזרח. המרחק המקסימלי בין מזרח למערב הוא כ-172 קילומטרים, ובין צפון לדרום הוא 163.5 קילומטרים. היא שוכנת על החלק המערבי של רמת יונאן-גוויג'ואו (אנ'). פני השטח גבוהים בצפון-מערב ונמוכים בדרום-מזרח. פני השטח הם מורכבים וכוללים הרים, עמקים, רמות ואגנים. הפסגה הגבוהה ביותר היא הר אָילָאו בגובה 3,137 מעל פני הים.
סמוך לעיר יושי שוכן אגם פושיין, אגם המים המתוקים השלישי בעומקו בסין. סמוך לאגם בנפת צ'נגג'יאנג שבנציבות נתגלה מצבור גדול של מאובנים מהקמבריון שהשתמרו היטב. אתר המאובנים בצ'נגג'יאנג הוכרז על ידי אונסק"ו כאתר מורשת עולמית. אגמים נוספים בנציבות הם אגם צ'ילו, אגם יאנגדזונג, אגם שינגיון.
גאוגרפיה > אקלים

בהשפעת קו הרוחב הנמוך, והגובה המתון יש ביושי אקלים רמות תת-טרופי מתון האופייני לרמות (סיווג Cwb בשיטת קפן). החורפים קצרים, יבשים ומתונים והקיצים חמימים וגשומים. הטמפרטורה יכולה לרדת מתחת לנקודת הקפאון בחורף, אבל הימים בדרך כלל מתחממים עד 17°C. במהלך הקיץ יורד גשם כמעט כל יום, והטמפרטורות מטפסות עד 26°C. מרבית הגשמים יורדים בין יוני לאוקטובר.
| אקלים ביושי> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים ביושי> ינואר.17.4.3.7.16.6 | אקלים ביושי> פברואר.19.6.4.8.17.6 | אקלים ביושי> מרץ.22.9.7.8.18.1 | אקלים ביושי> אפריל.25.7.11.4.34.8 | אקלים ביושי> מאי.26.3.15.3.91.1 | אקלים ביושי> יוני.26.4.14.4.140.5 | אקלים ביושי> יולי.26.17.9.180.5 | אקלים ביושי> אוגוסט.26.2.18.177.7 | אקלים ביושי> ספטמבר.24.8.17.3.96.9 | אקלים ביושי> אוקטובר.22.6.16.75.1 | אקלים ביושי> נובמבר.19.6.8.6.44.9 | אקלים ביושי> דצמבר.16.9.4.4.15.1 | אקלים ביושי> שנה.22.9.11.6.908.9 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Yuxi Weather
היסטוריה

הנציבות נוסדה בשנת 960 לספירה, בתקופה בה יונאן עדיין לא הייתה חלק מסין. יושי הייתה בעבר אזור הליבה של מחוז יונאן בתקופת שושלת צ'ין הקדומה (התקופה לפני 221 לפני הספירה). בשושלת האן המערבית (206 לפני הספירה עד 24 לספירה) היא הפכה למחוז יִיג'וֹאוּ. השושלות הבאות היו עדות להתפצלויות ולאיחודים מתמשכים של האזור. רק בשנת 1997 הפכה יושי לנציבות עירונית של הרפובליקה העממית של סין.
מוצאו של ניאה אר (1912-1935), שכתב את הלחן להמנון הרפובליקה העממית של סין הוא מיושי, ופסלו מוצב בעיר המרכזית.
יושי היא אחת מהנציבויות העירוניות הקטנות הגדלות בקצב המהיר ביותר. ב-2001 הנציבות קיבלה פרס בגין ניתוח ותכנון על ידי החברה האמריקאית של אדריכלי נוף (American Society of Landscape Architects).
כלכלה

יושי היא ביתה של קבוצת חונְגְטָה, שנקראה על שם הפגודה האדומה היושבת על ראש גבעה סמוכה. הפגודה במקור הייתה לבנה, אך נצבעה באדום במהלך המהפכה התרבותית. הטבק הגדל ביושי הוא באיכות גבוהה מכיוון שיש יותר מ-2,300 שעות אור בשנה באזור, שפע גשמים בקיץ, וקרקע מעולה המייצרת שפע של פירות וירקות אחרים. האזור גם החל לייצר יין. ישנם מרבצי מינרלים משמעותיים של עפרות בדיל ופוספטים, כולל משולש הנפות של חְווָאנִינְג, גְ'יָאנְגְצְ'ווָאן וצ'נגג'יאנג.
חינוך

האוניברסיטה הנורמלית של יושי (Yuxi Normal University) היא אוניברסיטה השוכנת ביושי, ובה כמעט 8,000 סטודנטים. היא נוסדה ב-1978 כקולג' הנורמלי של יושי. בשנת 2000, באישור משרד החינוך של הרפובליקה העממית של סין שונה מעמדה לאוניברסיטה תוך צירוף מרכז החינוך למבוגרים של יושי והסמינר של יושי.